जानकारी के मुताबिक इसी कार में कार का मालिक राहुल सिंह भी सवार था। वह गंभीर रूप से घायल है। दुर्घटना के बाद सभी को जिला अस्पताल लाया गया, जहां से तीनों के शवों को पोस्टमॉर्टम के लिए भेज दिया गया। राहुल सिंह ने बताया दिल्ली से चलने पर गाड़ी वही चला रहा था। अठेहा के पास से गाड़ी कमलेश चलाने लगा। मोहनगंज में आने के बाद कमलेश को झपकी आ गई जिस कारण यह हादसा हुआ है। पुलिस मामले की छानबीन कर रही है। इस हादसे में जान गंवाने वालों में अमेठी जिले के गौरीगंज थाना क्षेत्र के एधी गांव निवासी लल्लू, अमेठी जिले के ही मैदापुर नसीराबाद निवासी संदीप तथा बाघराय थाना क्षेत्र के धारूपुर गांव निवासी कमलेश कुमार शामिल हैं।